12.5.2023
RO
Jurnalul Oficial al Uniunii Europene
L 127/55
(367) O societate care își schimbă ulterior denumirea poate solicita aplicarea acestor niveluri individuale ale taxei antidumping.
Cererea trebuie să fie adresată Comisiei (104).
Cererea trebuie să conțină toate informațiile relevante care să permită demonstrarea faptului că schimbarea nu afectează dreptul societății de a beneficia de nivelul taxei care i se aplică.
În cazul în care schimbarea denumirii societății nu îi afectează dreptul de a beneficia de nivelul taxei care i se aplică, în Jurnalul Oficial al Uniunii Europene va fi publicat un regulament referitor la schimbarea denumirii.
(368) Un exportator sau un producător care nu a exportat produsul în cauză în Uniune în cursul perioadei utilizate pentru a stabili nivelul taxei aplicabile în prezent exporturilor sale poate solicita Comisiei să fie supus nivelului taxei antidumping pentru societățile cooperante neincluse în eșantion.
Comisia trebuie să aprobe o astfel de cerere dacă sunt îndeplinite trei condiții.
Noul producător-exportator ar trebui să demonstreze că: (i) nu a exportat produsul în cauză în Uniune în cursul perioadei care a fost utilizată pentru a stabili nivelul taxei aplicabile exporturilor sale; (ii) nu este afiliat unei societăți care a făcut un astfel de export și, prin urmare, face obiectul taxelor antidumping; și (iii) a exportat ulterior produsul în cauză ori este supus unei obligații contractuale irevocabile de export al unor cantități substanțiale.
(369) Importurile de la Zhejiang Hailide New Material Co. Ltd. fac obiectul unei investigații separate, iar taxele pot fi instituite printr-un regulament separat.
(370) Toate părțile interesate au fost informate cu privire la faptele și la considerațiile esențiale pe baza cărora se intenționează să se recomande menținerea măsurilor existente și instituirea unor taxe antidumping definitive în ceea ce privește importurile de HTYP din China.
În plus, părților li s-a acordat un termen pentru a-și prezenta observațiile în urma comunicării constatărilor finale.
Observațiile transmise de părțile interesate au fost examinate corespunzător și, dacă a fost cazul, constatările au fost modificate în consecință.
(371) În conformitate cu articolul 109 din Regulamentul (UE, Euratom) 2018/1046 al Parlamentului European și al Consiliului (105), în cazul în care un cuantum trebuie rambursat în urma unei hotărâri a Curții de Justiție a Uniunii Europene, rata dobânzii de plătit este rata aplicată de Banca Centrală Europeană principalelor sale operațiuni de refinanțare, astfel cum este publicată în seria C a Jurnalului Oficial al Uniunii Europene, în prima zi calendaristică a fiecărei luni.
(372) Comitetul instituit prin articolul 15 alineatul (1) din Regulamentul (UE) 2016/1036 nu a emis un aviz privind măsurile prevăzute în prezentul regulament,
ADOPTĂ PREZENTUL REGULAMENT:
Articolul 1
(1) Se instituie o taxă definitivă antidumping asupra importurilor de fire de mare rezistență din poliester, necondiționate pentru vânzarea cu amănuntul, inclusiv monofilamente având sub 67 decitex (excluzând ața de cusut și firele răsucite sau cablate în formă de „Z”, destinate producției de ață de cusut, gata de colorare și finisare, înfășurate lejer în jurul unui tub din plastic perforat), încadrate în prezent la codul NC ex 5402 20 00 (cod TARIC 5402 20 00 10) și originare din Republica Populară Chineză.
(104) Comisia Europeană, Direcția Generală Comerț, Direcția G, Rue de la Loi 170, 1040 Bruxelles, Belgia.
(105) Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr.
1296/2013, (UE) nr.
1301/2013, (UE) nr.
1303/2013, (UE) nr.
1304/2013, (UE) nr.
1309/2013, (UE) nr.
1316/2013, (UE) nr.
223/2014, (UE) nr.
283/2014 și a Deciziei nr.
541/2014/UE și de abrogare a Regulamentului (UE, Euratom) nr.
966/2012 (JO L 193, 30.7.2018, p. 1).